સારાંશ માટે દસ્તાવેજ: 'નિસર્ગ' જમીન ઉપર ત્રાટક્યું, ત્યારે એક તબક્કે તેની મહત્તમ ગતિ 120 કિલોમીટર પ્રતિકલાક સુધી પહોંચી ગઈ હતી. વાવાઝોડું જેમ-જેમ આગળ વધતું ગયું, તેમ-તેમ તેની ગતિ ધીમી પડતી ગઈ. 

બદલાયેલી પરિસ્થિતિમાં દક્ષિણ ગુજરાતના જિલ્લાઓના વહીવટીતંત્ર સહિત રાજ્ય સરકારે રાહતનો શ્વાસ લીધો હતો. 

'નિસર્ગ'એ ચાલુ વર્ષે ગુજરાત ઉપર ત્રાટકનારું પ્રથમ વાવાઝોડું છે. ગત વર્ષે અરબ સાગરમાં પાંચ વાવાઝોડાં ઉત્પન્ન થયાં હતાં, જેનાં કારણે ગુજરાતીઓના જીવ અદ્ધર થઈ ગયા હતા. 

વાવાઝોડાનું વિઘ્ન 

વર્તમાન સમયમાં અરબ સાગર ઉપર પાણીનું તાપમાન 31થી 32 ડિગ્રી સેલ્સિયસ જેટલું હતું, જે વિશ્વની કોઈપણ જળસપાટીની સરખામણીએ વધુ છે. આટલું ઊંચું તાપમાન વાવાઝોડાના સર્જન માટે આદર્શ માનવામાં આવે છે. 

સામાન્ય રીતે અરબસાગરની જળસપાટી ઠંડી રહેતી હોવાથી અડધોઅડધ વાવાઝોડાં ગતિ પકડી શકતા નથી. 

ખાનગી હવામાન સંસ્થા 'સ્યામેટ'ની આગાહી પ્રમાણે, 'નિસર્ગ'ની ગતિ ક્રમશઃ ધીમી પડતી જશે અને બુધવાર સાંજ સુધીમાં તે સાયક્લોન ન રહેતા માત્ર 'ડિપ ડિપ્રેશન'માં ફેરવાઈ જશે.  

'નિસર્ગ'ના કારણે મંગળવારથી જ ગુજરાતના વલસાડ, નવસારી, ડાંગ, ભાવનગર,અમરેલી મહારાષ્ટ્રના મુંબઈ, રાયગઢ અને પાલઘર તથા કેન્દ્રશાસિત દમણ અને દાદરાનગર હવેલીમાં ભારેથી અતિભારે વરસાદ નોંધાયો હતો.

 ગુજરાતમાં 60 હજાર કરતાં વધુ નાગરિકોનું સલામત સ્થળે સ્થળાંતર કરાવવામાં આવ્યું હતું. 

બી.બી.સી. મરાઠી સંવાદદાતા જ્હાન્વી મૂળે જણાવે છે કે રાયગઢમાં જ્યારે વાવાઝોડું ત્રાટક્યું, ત્યારે તેની મહત્તમ ગતિ 120 કિલોમિટર પ્રતિકલાક સુધી પહોંચી ગઈ હતી. મુંબઈ અને તેની આજુબાજુના વિસ્તારમાં કલાકના 70 કિલોમિટરની ઝડપે પવન ફૂંકાયો હતો. 

ત્રણ કલાકમાં વાવાઝોડું પસાર થઈ ગયું હોવા છતાં તંત્ર દ્વારા નાગરિકોને ગુરુવાર સવાર સુધી બહાર નહીં નીકળવા સૂચના આપવામાં આવી છે, જેથી કરીને ઝાડ, હૉર્ડિંગ્સ તથા વીજળીના તારને થયેલું નુકસાન દુરસ્ત કરી શકાય. 

'નિસર્ગ'ને કારણે મુંબઈ, પુના તથા રાયગઢમાં નીચાણવાળા વિસ્તારમાં પાણી ભરાવાની, વીજળીનાં થાંભાલ ઉખડી જવાની તથા ઝાડ તૂટી પડવાની ઘટનાઓ નોંધાઈ છે.

અરબ સાગર, ચક્રવાત અને ગુજરાત 

મહારાષ્ટ્ર ઉપર નિસર્ગની સ્થિતિ

અરબ સાગરમાં 'નિસર્ગ'ની સાથે જ વધુ એક ડિપ-ડિપ્રેશન ઊભું થયું હતું, પરંતુ તે વાવાઝોડામાં પરિવર્તિત થયું ન હતું. સામાન્ય રીતે અરબ સાગરમાં વર્ષ દરમિયાન સરેરાશ 1.7 વાવાઝોડાંનું નિર્માણ થતું હોય છે. 

અરબ સાગરમાં એક બાદ એક...\nદસ્તાવેજની સમાન ભાષામાં સારાંશ:
ગુજરાત પરથી ચક્રવાત 'નિસર્ગ'ની ઘાત લગભગ ટળી ગઈ છે. બુધવારે બપોરે આ વાવાઝોડું મહારાષ્ટ્રના દરિયાકિનારે ત્રાટક્યું હતું અને લગભગ ત્રણ કલાક બાદ તેની 'પૂંછડી' જમીન ઉપર ત્રાટકી હતી.